<http://schema.org/articleBody>
"Mauricio Pochettino ha fet autocr\u00EDtica a la sala de premsa i ha reconegut que els seus homes han completat una mala primera meitat, on &amp;quot;no han pogut desplegar&amp;quot; el joc que volien, i que amb el marcador en contra &amp;quot;han anat a remolc&amp;quot; durant tot el segon temps.&amp;quot;No hem fet la primera part que vol\u00EDem. Ens ha costat molt\u00EDssim desplegar el nostre joc i hem sigut v\u00EDctimes de les nostres pr\u00F2pies errades&amp;quot;, comentava el t\u00E8cnic argent\u00ED. &amp;quot;Al segon temps hem buscat l&amp;#039;empat i no l&amp;#039;hem pogut aconseguir. Amb el marcador en contra has de prendre alguns riscos, i aix\u00F2 ha fet que an\u00E9ssim a remolc. Per\u00F2 crec que l&amp;#039;Osasuna ha obtingut massa premi&amp;quot;, ha resumit.De fet, el t\u00E8cnic s&amp;#039;ha sincerat sobre el futbol dels seus homes: &amp;quot;Hem tingut moltes dificultats a la primera part. Est\u00E0 clar que no hem tingut la lectura de joc que calia. Hem sigut lents. Els jugadors que generen joc potser no han estat al nivell que tocava. Potser \u00E9s el primer partit de la temporada en qu\u00E8 marxo una mica decebut. Per\u00F2 \u00E9s clar que aquests tipus de partits passen en una temporada&amp;quot;.Per \u00FAltim, Pochettino tamb\u00E9 ha parlat de Cristian G\u00F3mez, que aquest diumenge ha disputat el primer partit com a titular del primer equip. &amp;quot;\u00C9s dif\u00EDcil trobar valoracions molt positives quan acabes perdent. Per\u00F2 per mi ha tingut una actuaci\u00F3 acceptable&amp;quot;, ha concl\u00F2s."^^<http://www.w3.org/2001/XMLSchema#string>
<http://www.ara.cat/esports/futbol/espanyol/Pochettino-No-desplegat-victimes-propies_0_598740248.html>